Celé tisícky rokov Jadeitový cisár v mieri vládol Nebeskej ríši.
Teraz však proti nemu povstal Býčí démon.
Zastaviť ho môže len legendárna
Zlatá palica Kráľa opíc,
majstra 72 premien.
Dva mesiace pred jesennou rovnodennosťou
však palicu niekto ukradol...
Mal by si sa viac sústrediť na schopnosti
a menej na machrovanie.
A ty by si sa mal pred rozprávaním vydýchať.
Vráť mi ju.
Ani ju nevieš používať.
Už dosť!
Stoj!
Nemusíš to robiť.
Ale musím.
ČÍNSKY ODKAZ
SPÄŤ DO ŠKOLY
A čo táto, Jin?
To teda nie, mami.
- A táto? - Nie.
Na zajtra potrebuješ oblečenie, Jin.
Mami, nastupujem do 10. ročníka, nie letovej kontroly.
Čo sa ti nepáči? Veď je to moderný obchod.
Určite, mami? Predávajú tu aj mlieko.
A čo táto?
Nemyslím, že ma vystihuje.
A čo ťa vystihuje?
Skejtbordista, drevorubač, fešák?
Tá figurína je podľa teba fešák?
Jasné, je pekný.
A čo tvoj kamoš New-jee? Kde nakupuje on?
Volá sa Anuj. Fakt ho celý čas voláš New-jee?
Vieš, koho myslím.
Okrem toho sa už ani nestretávame.
Prečo?
Ja som bol v lete vo futbalovom tábore
a on makal na cosplayi.
Na kom?
Cosplay. To je prezliekanie sa za, povedzme, bojovníkov či sexi démonov.
- Čože? - Ťažko sa to vysvetľuje.
S kým si teda budeš čítať komiksy?
Tento rok to chcem skúsiť inak.
Dostať sa na vyššiu úroveň.
A na akej úrovni si teraz?
V lobby.
Len parkujem.
Mami?
- Čo povieš na túto? - Koľko stojí?
Stojí...
Osemdesiat.
Na.
Skús si túto. Dobrá cena.
Menej je viac!
Hej.
Asi môže byť.
Mami?
Prepáč, myslel som, že si mama.
Teda nie, že si moja mama ty.
Len tam predtým stála, preto som to povedal.
Štipľavé.
ŠTIPĽAVÉ!
- Preboha. - Páči sa ti?
To čili je zlaté, nie?
Nie. To nie.
Vzdávam sa. Poďme domov.
Moment. Musíme kúpiť mlieko. Vezmi vozík.
Čo by sa mohlo stať Wongovi?
Hovoril... so šéfom?
Veľa práce... nový projekt.
Čo sa stalo... Prečo sa bojíš?
Neviem... hovoríš.
Sľúbil si mi, že sa opýtaš na zvýšenie platu.
Teraz nemôžem riešiť peniaze.
- Pražený kalamár... - Nebudeš pražený kalamár.
- Večera? - ...nič.
Nie som hladný... vyčerpaný.
Máš čisté spodky, Jin?
- Čo? - Máš čisté spodky?
Áno, mami. Čo je to za otázku?
Niekedy vidím v koši na pranie tvoje spodky a sú špinavé.
Áno. Preto sú v koši na pranie.
Jasné?
Vieš čo? Vystúpim tu.
- Vidíme sa o tretej. - Počkaj.
- Tak pekný deň. - Jasné.
- Nepobi sa. Neodvrávaj. - Dík. Tak o tretej, mami.
STREDNÁ ŠKOLA SIERRA MONA
Čau, Anuj!
Strašné čosi!
- To hádam nie! - To je vtipné.
- Nazdar! Ako, chalani? - Ako?
- Čau. - Na čom sa bavíme?
Travis nám hovoril o frajerovi jeho mamy.
- Povedz mu. - Dobre.
Volá sa Spencer, vieš? Minule sme boli na plavárni
a ja som ho prvýkrát videl bez trička.
Na chrbte má vytetovaný nápis. Vieš aký?
- Aký? - „Spencer.“
Čo je to za nápad?
Má však parádnu loď, na ktorú by sme mali ísť.
- Viete lyžovať na vode, nie? - Hej.
- Samozrejme. - Super.
O čom kecáte? O puberte? Milé.
Čau, Greg.
Tréner Garret ma poveril naháňaním nováčikov na konkurz do tímu.
To už nie je pre mňa, takže rozdajte tieto letáky.
- Jasné. - V pohode.
Ako sa voláš, kamoš?
Jin Wang.
- Greg. Kapitán. - Čau.
Hráš futbal?
Áno. Teda tak trochu.
Istota z teba priam srší.
Hrá. V lete bol v našom tíme. Dobrý záložník.
Super. Tam hrávam aj ja. Príď zajtra na konkurz.
- Tento rok to vyzerá na fajn tím. - Dobre. Jasné. Dík.
Vôbec sa neboj. Musíš len prekonať tohto šupáka.
Hej.
Pozri, Andy vraví, že si dobrý. Tak príď.
Jasné. Vďaka.
Ukáž. Niekedy to musíš...
Hej.
Vitajte na biológii dva.
Som pán Larkins. Tento ročník začneme evolúciou.
Možno si myslíte, že je celá ľahučká a pohodlná.
Je to však brutálny boj o prežitie.
Preto je v grafike moja exmanželka.
Tá druhá opica zľava.
To sa nerobí, pán Larkins. Vzhľad ženy sa nemá komentovať.
Máš úplnú pravdu, Ruby.
Nebolo to vtipné a ospravedlňujem sa.
A keď sme pri prirodzenom výbere, vaše prvé zadanie bude vo dvojiciach.
Takže si nájdite primáta a spojte sa, okej? Do toho.
Aha, to je pán štipľavý.
Hej. Štipľavý. To som ja.
- Amelia. - Jin.
- Rád ťa spoznávam. Viac-menej. - Viac-menej?
Chápeš, lebo sa viac-menej poznáme. Chodili sme spolu na základku.
Potom si šla na Crest Road a ja na Dorothy Nicholsovú.
A teraz zniem ako stalker, takže sklapnem.
Vlastne si ťa asi pamätám. Trochu vytŕčaš, pochopiteľne.
- Vážne? - Ideš na futbalový konkurz?
Áno. Vlastne neviem. Možno.
Je to fajn.
Tiež som nad tým rozmýšľala,
no mama chodila na divadelný krúžok
a zjavne máme rovnaké záujmy, tak musím aj ja.
Bývajú takí aj tvoji rodičia?
Ja...
Ja neviem, či vôbec nejaké záujmy majú.
Kúpil si si potom tú mikinu?
- Jasné, mám ich asi osem. - Osem?
Hej, jednu na každý deň
plus jednu navyše na prací deň, ak zabudnem.
Predáš mi jednu?
Nie, je to zbierka.
Chápem.
Máš už partnera na projekt?
Riaditeľka Kinneyová. Čomu vďačíme za túto poctu?
- Čože? - Len som... Ja neviem.
Dobrý deň. Je tu nejaký Jim Wang?
Jim Wang?
Wang.
Môžem si ťa požičať?
- Prosím. - Jasné.
Čo sa deje?
Prepáč, čínština mi príliš nejde.
- Toto je Wayne Chung. - Wej-Chen.
Je tu nový a je z Číny ako ty.
Okej.
Napadlo mi, či ho tu neprevedieš, keďže máte toľko spoločného.
Máme?
Po zvyšok dňa bude tvojím tieňom.
Pardon, mojím čím?
Pôjde s tebou na všetky tvoje hodiny
okrem angličtiny, lebo ju má ako druhý jazyk, a matematiky.
V tej je ďaleko pred tebou.
Tešíte sa? Bavte sa.
Ahoj! Som Sun Wei-Chen.
Rád vás spoznávam.
- Takže začneme? - Jasné.
- Čau. - Ahoj.
- Sedíme vonku. - Super. Len si...
Jin! Našiel som nám miesta!
Poď. Priamo tu.
Niekoho tu máš.
- To nič, v pohode. - Nie.
Poď. Vidíš ma?
Dáš si luóbo gao, Jin?
Nie, vďaka.
Okej.
Máš rád omáčku barbecue, Jin?
Ani nie.
Dobre.
Máš rád vtipné filmy, Jin?
Nemusíš zakaždým hovoriť moje meno. Len hovor.
Dobre.
Jin! Aha, jasné.
Prepáč.
Kto je to?
Toto?
Je to z populárnej mangy menom Kugo Ren Saga.
- Jasné, Kugo Ren poznám. - Vážne?
Áno, len som nespoznal tú postavu. Kto je to?
To je Kugo Ren. Zo štvrtej knihy.
To nie je Kugo Ren. A tie knihy sú len tri.
Nie, je ich sedem.
Veru. Možno v Amerike ešte nevyšli.
Ukážem ti.
- Počkaj. - Čo?
- Čau, Jin! - Nazdar, Trav.
Andy vraví, že s nami nemôžeš obedovať,
lebo máš nového kamoša?
Ako, kamoš? Som Travis. Toto je Josh. Ako sa voláš?
Wei-Chen. Rád vás spoznávam.
Podobne. Super tričko. Odkiaľ ho máš?
Toto?
Od jednej čínskej firmy.
Dá sa kúpiť z ich stránky.
No paráda, stránky milujem.
Musím sa naň pozrieť.
Hovoril som si, že potrebujem tričká s robotmi.
Hej. Rád som ťa spoznal. Tak neskôr, Jin.
- Čau, Trav. - Fajn.
Kto to je?
Travis. Kamarát z futbalu.
Ten chalan je tvoj kamoš?
Rád si z ľudí strieľa, ako vidíš.
V lete sa celkom pustil do môjho kamoša Anuja.
Je z toho stále trochu rozhodený.
Hej! Z čoho sa smejete?
No tak, toto nerob, prosím ťa.
- Prečo? Je neúctivý. - Áno, ale všetci na nás pozerajú.
- No jasné. Len ich nechaj. - Nie. Upokoj sa.
Jasné.
Ďakujem.
Si celkom sebaistý chlapík, čo?
„Sebaistý chlapík“?
Hej. Vôbec o sebe nepochybuješ.
Prečo by som pochyboval?
Okej. Teraz mi môžeš ukázať tú knihu.
Jasné. Ale nie je to kniha.
Je to
toto.
Poď so mnou.
- Super, však? - Hej.
Len nevyzerá ako Kugo Ren.
Vo štvrtej knihe sa naučí 72 premien.
Odkiaľ ho vlastne máš?
Od ocka.
Chce, aby som ostal doma a pracoval preňho,
no ja chcem niečo iné.
Takže tvojmu ockovi sa nepáčilo, že sem ideš?
Môjmu ockovi sa nepáči nič.
Je ako všepožierajúci oheň.
Okej.
Môj ocko je jeho pravý opak.
Celý čas je len v strese a unavený.
Včera sa s mamou pohádal pre „praženého kalamára“,
čo bolo dosť trápne.
Hej, Jin. To dievča by si mal pozvať na rande.
Mal by som... Čo?
Tú Američanku, na ktorú si sa pozeral.
Hej, zdalo sa mi, že si to povedal.
Nie, to nie je dobrý nápad. To...
Prečo nie?
Buď sebaistý chlapík. Ako ja.
No tak.
- Hej? - Hej.
Na.
Čo by sa stalo Wongovi?
To je super.
Prestaň.
Čo?
Myslím, že je to kontroverzné.
Nie! Je to ironické.
Je to ironické, však?
Jasné. Je to...
Hej. Určite.
Áno.
Mami?
Skúsime niekedy vodné lyžovanie?
To predsa nechceš.
Asi chcem, keďže som sa práve opýtal.
Raz sme sa lyžovať boli.
Spadol si do snehu a plakal.
Nie, mami. Vodné lyžovanie. Na jazere s loďou.
Nie sme ľudia, čo lyžujú na vode, Jin.
Čo tým myslíš, mami?
Opýtaj sa ocka, ak bude doma.
Možno bude meškať. Má sa porozprávať so šéfom.
O čom?
Ocko pre tú firmu pracuje už veľmi dlho.
No už mnoho rokov ho nepovýšili.
Chcem, aby sa ozval. No nie je to ľahké.
Prečo nie?
Lebo nie sme ľudia, čo lyžujú na vode, Jin.
Býčí démon zaútočí na deň jesennej rovnodennosti.
Jeho povstanie každým dňom rastie.
Nejde mu o politiku. Je to osobné.
Všetci vieme, že sa chce pomstiť Wukongovi.
Bez palice proti nemu v každom prípade nemáme šancu.
Prečo by Wei-Chen okradol vlastnú rodinu?
Je to môj syn.
Nájdem ho.
A je aj zdravá. V Taiwane je veľmi obľúbená.
Jasné.
Vysvetlíš mi, ako má byť zdravá?
Je to len koža a nechty.
Niekedy najviac potrebuješ práve veci, ktoré nemáš rád.
Jedz. Je to zdravé.
Táto vyzerá, ako by mi ukazovala palec hore.
Mám ti z nej spraviť hotdog?
- S kečupom? So zmrzlinou? - Jasné.
Mňam.
Takže...
Jin. Ako bolo v škole?
V pohode. Škola bola fajn.
Mal som americkú literatúru, biolu, matiku.
Svetové dejiny – strašne široký predmet. Výtvarnú.
A tento rok mám aj telesnú, ktorú môžem vymeniť za šport.
Mohol by som hrať futbal?
Len to neprežeň s krúžkami, dobre? Koncentruj sa.
Študuj. Makaj. To stačí.
Niekedy.
Čože?
Niekedy to stačí.
A niekedy sa musíš ozvať, aby si ťa ľudia všimli.
A niekedy si ťa najľahšie všimnú, keď budeš tvrdo pracovať, hm?
A niekedy sa k tebe chovajú ako k zvieraťu.
Ako k malej opici.
Vedel si, že existuje opica, ktorá vie predpovedať dážď?
Volá sa langur mjanmarský.
- Dnes sme sa to učili. - Jin.
Má veľký nos, v ktorom sa kondenzuje voda
a dráždi jej folikuly.
Vo svete zábavy ľudia protestujú proti sitcomu z 90. rokov,
ktorý sa vracia na streamovacie služby...
Slobodný mládenec v meste
No hľadá si lásku
No potom mu zomrel domáci A všetko mu nechal
A teraz musí riešiť nájomné A všetky opravy
Kým to, čo naozaj chce Je dievča z bytovky
Beyond repair
Nuž, Freddy, zdá sa, že tvoja chladnička otrčila kopytá.
Ako kôň?
To sa len tak hovorí. Je po nej.
Zajtra ti objednám novú.
Nevedel som, že s tou budovou bude toľko práce,
keď som ju po pánovi Hendersonovi zdedil.
Áno.
Starý pán Henderson. Odpočívaj v pokoji.
Otrčil koňa.
Veď ty sa to naučíš.
Mimochodom,
nepotrebuje niečo opraviť aj tvoja suseda Lindsay?
Danny, si do Lindsay zaľúbený?
Čože? Nie.
Dobre, možno sa mi páči.
Ale nemám šancu.
Len to skús. Ako povedal môj múdry predok: „Čo by sa mohlo stať Wongovi?“
Opravím ti aj ten ventilátor, keď som už tu.
- Čau, Amelia. - Ahoj.
Len mi napadlo, či by si nechcela
niekedy ísť von alebo tak.
Jin!
Aha, sme dvojičky.
Prepáč. Prerušil som vás.
- Len do toho. - To nič, nerušíš.
Zabudni, že som niečo povedal...
Kdeže, si milý, že si sa opýtal.
Jasné, že môžeme. Ako kamoši, dobre?
Áno. Jasné.
Prepáč. To bolo trápne.
To nič. Kamoši sú fajn. Kamoši...
Takže sa uvidíme neskôr?
Jasné, vidíme sa.
Si v pohode, Jin?
- Mám hodinu. - Hej, poďme.
- Nechoď za mnou. - Som predsa tvoj tieň.
Nie si. Nie si môj tieň, nie si moje dvojča.
Nie si môj kamoš. Tak mi daj pokoj.
Počkaj, Jin.
Pomôžte mu niekto.
Jin! Si v pohode?
Čau, Anuj.
Ahoj.
Ako sa darí?
V pohode.
Super.
Parádny mejkap Rebela Hatsuka.
Len niečo skúšam. Ešte ho vylepším.
Jasné.
Počuj, vedel si,
že kníh v Kugo Ren Saga je sedem, nie tri?
Dobre vedieť. Vďaka za info.
O čo ti ide? To už so mnou nikdy neprehovoríš?
Lebo si z teba pred dvoma mesiacmi Travis vystrelil?
Pozri.
Nemôžeš prísť na futbalový zápas oblečený ako Naruto,
predvádzať tam džutsu a čakať, že to ľuďom
bude pripadať normálne.
Tak prepáč, že som ťa strápnil pred tvojimi suprovými futbalovými kamošmi.
Prečo sa vôbec hneváš na mňa? Veď som nič nespravil.
Presne, nespravil.
Len si tam stál a nechal ich. Možno si niečo spraviť mal.
A ty by si sa mal naučiť nebyť suchár.
Videl si ten populárny mém?
S chlapíkom z toho starého seriálu?
Hej. Prečo?
Objavil sa nový.
Čo by sa stalo Wongovi?
Kto to spravil?
Kto ho vyrobil?
Vitajte na futbalovom konkurze.
Volám sa tréner Garrett.
Začíname šprintmi, tak sa dobre rozcvičte.
Fajn, že si tu.
Dík. Uvidíme.
Zvládneš to.
Čau, Jin.
Nazdar.
Kde je tvoj nový kamoš?
Toho som mal včera na povel.
Bolo od teba super, že si s ním obedoval.
Hlavne, že je to za mnou.
Prečo? „Čo by sa mohlo stať Wongovi?“
Dobre.
Ideme na šprint k lopte.
Bude to takto:
dvaja hráči na opačných stranách ihriska, lopta v strede.
Keď zapískam, rozbehnete sa k nej a, logicky, ju skúsite získať.
Kto ide prvý?
Ja.
Výborne, Travis.
Kto ešte?
- Ja. - Výborne. Ako sa voláš?
Jin.
Dobre. Travis proti Jimovi! Pripravte sa.
Ideme! Pripraviť sa. Pozor!
Je zdravá.
Buď sebaistý chlapík.
Si v pohode? To bolo dosť drsné.
Mal si získať loptu, nie odkopnúť súperovi hlavu.
Presne. Čo to malo znamenať?
To veľmi dobre vieš.
Teraz sa nesmeješ. Len za chrbtom, čo?
- Schlaď sa, Jim. - Jin! Volám sa Jin!
Počúvaj ma. Takto sa v tomto tíme nesprávame.
Asi by si mal zvážiť iný krúžok.
Upokoj sa. Prejdi sa.
Páni.
Tréner.
Jasné, pardon. Poďme k zdravotníčke.
Čau, Jin.
Ahoj.
Počuj...
Mrzí ma to predtým.
Všetko, čo som povedal.
Bolo to hlúpe.
Prisahám, že taký nie som. Alebo aspoň nechcem byť.
A to je možno ten problém. Akoby som nevedel, kto som.
Čo to pozeráš?
Niekto nás natočil a dal to do tej hlúpej apky.
Ukáž.
Jasné.
- Určite Travis. - Čo by sa stalo Wongovi?
Nebol to Travis.
Greg?
To je mama. Uvidíme sa neskôr?
Pražený kalamár.
- Čože? - Pražený kalamár.
V čínštine to znamená „byť prepustený z práce“.
Ak sa chceš predo mnou schovať, potrebuješ lepšie prestrojenie.
Čo tu robíš?
Hľadám štvrtý zvitok.
To myslíš vážne?
Štvrtý zvitok je mýtus.
Nie.
Je skutočný.
Sútra, ktorú som našiel, obsahovala tri zvitky, nie štyri.
Mýliš sa.
Ako to vieš?
Snívalo sa mi to.
Snívalo!
Prečo ma nemôžeš aspoň raz vypočuť?
Na toto nemám čas.
Zabudol si na povstanie, čo doma máme?
Si dieťa, čo žije v rozprávke.
A nie si dosť silný, aby si niesol moju palicu.
Vráť mi ju.
Beriem ťa domov.
Nie.
- Myslíš, že vieš všetko? - To som nepovedal!
Tak prečo si nenájdeš prácu?
Som len... matka tejto rodiny...
Nevravela... pracuješ tvrdo.
Ty zo mňa... PRAŽENÉHO KALAMÁRA. Kvôli tebe... VYHODIA.
Prečo sa takto neozveš v práci?
Možno by si ťa aj vážili.
Nie si tam. Čo o tom vieš?
Zabudol si, akí sme boli nebojácni?
Nepoznali sme tu nikoho, nemali sme nič.
Kam zmizol ten statočný muž?
Boli sme mladí.
Teraz je všetko iné.
Jeden z nás musí byť realista.
A ja nie som realista?
Za našu rodinu bojujem rovnako ako ty!
Upokoj sa!
Prestaňte!
Wukong.
Takto si sa nesprával už dávno.
Chlapec má pred sebou vlastnú cestu. Nechaj ho po nej kráčať.
Pri všetkej úcte, Guanyin,
je to môj syn.
To je očividné.
Nech ju nikto nenájde.
Prídu si poňho.
Pre môjho nového priateľa Jina
Preklad titulkov: Martin Vranovský